### 3.     Status på Flextur og [adresse] - drift og økonomi

**Åbent**

Sagsnr.: 326-2018-16454       J.nr.: 13.05.16           Ronni Koch.:
326-2019-143482

**Sagstype**

Beslutning.

**Resume og sagens baggrund**

Der gives en status på Flextur og [adresse], herunder økonomi
og drift.

Der har i 2018 været en budgetoverskridelse på ca. 0,1 mio.
kr. Underskuddet fra 2018 overføres til budget for Flextur i 2019.

Set i forhold til forbruget i første del af 2019, vurderes
det, at der i 2019 vil være et overforbrug på ca. 0,4 mio. kr. i forhold til
budgettet for Flextur. Hertil kommer det overførte overforbrug fra 2018 på 0,1
mio. kr. Derved forventes et samlet overforbrug på 0,5 mio. kr. i forhold til
budgettet for Flextur i 2019.

Sagen fremlægges med henblik på, at udvalget forholder sig
til, hvordan der kan dannes balance i budgettet over tid, med udgangspunkt i de
fremlagte forslag.

**Indstillinger**

Direktøren indstiller, at:

1)
Starttaksten for Flexture, der starter og stopper i byerne: Høng,
Gørlev, Svebølle og Kalundborg hæves til 60,- kr. fra 1. januar 2020.

2)   Starttaksten for ture, der ikke indgår i punkt 1, hæves fra
de nuværende 24,- kr. til

36,-
kr. fra 1. januar 2020 (starttaksten for Plusture forbliver 21,- kr.)

**Behandling**

Trafik- og [adresse], Teknik- og Miljøudvalget,
Økonomiudvalget, Kommunalbestyrelsen.

**Sagsfremstilling**

Flextur er fortsat en succes og, som der tidligere er
orienteret om, er antallet af ture stigende.

Samtidig er timepriser for flexturkørsel steget, efter Movia
har gennemført et nyt udbud på området i oktober 2018.

På denne baggrund var der en budgetoverskridelse i 2018 på
ca. 0,1 mio. kr. på budgettet for Flextur. Dette underskud er overført til
budget 2019 for Flextur.

I september 2016, blev der indført dobbelt starttakst for
flexture, der både startede og stoppede i Kalundborg. Starttaksten for disse
ture blev derved hævet fra 24,- kr. til 48,- kr.

Denne ændring reducerede antallet af ovennævnte ture i
Kalundborg by fra ca. 4.000 ture til ca. 2.000 ture.
Antallet af ovennævnte ture i Kalundborg by var i 2018 ca. 1.700 ud af i alt
18.400 årlige ture i Kalundborg Kommune.

Movias mulighed for højere takst, har tidligere kun været,
at den starttakst kommunen havde valgt (enten 24,- kr. eller 36,- kr.) kunne
fordobles til hhv. 48,- kr. eller 72,- kr. i byer.

På denne baggrund valgte Kalundborg, at starttaksten for
ture i Kalundborg by skulle være 48,- kr. da starttaksten i Kalundborg var 24,-
kr.

Fra 1. juli 2019 indfører Movia, en mulighed for, at der i
byer kan vælges en starttakst på 48,- kr. eller 60,- kr.

Muligheden for en starttakst på 72,- kr. i byer udgår, også
for de kommuner der har 36,- kr. i starttakst.

Det er fortsat muligt at bibeholde hhv. 24,- kr. og 36,- kr.
i starttakst på alle ture.

Handlemuligheder i forhold til
budgetudfordringer:

1)   Ved en ændring af starttaksen i Kalundborg by fra 48,- kr.
til 60,- kr. har Movia estimeret, at det vil reducere udgiften til disse ture
med ca. 60.000,- kr. pr. år.

Indføres
der en starttakst på 60,- kr. for flexture, der både starter og stopper inden
for samme by, vil der være en estimeret besparelse på mellem 100.000 og
130.000,- kr. pr. år, hvis dette indføres i følgende byer: Høng, Gørlev,
Svebølle og Kalundborg.

Besparelsen
kommer ved en kombination af øget brugerbetaling samt en forventet reduktion af
brugen.

2)
Kalundborg har tidligere valgt at holde fast i den lave starttast på
24,- kr. og derved det størst mulige tilskud fra kommunen. (eneste undtagelse er
ture der starter og slutter i [adresse], disse har starttakst på 48,- kr.).

Et muligt tiltag for at opnå en
besparelse, kunne være at ændre starttaksten fra 24,- kr. til 36,- kr. Denne ændring estimeres af Movia, til at give en
besparelse på mellem 300.000,- og 400.000,- kr. pr. år. Besparelsen kommer ved
en kombination af øget brugerbetaling samt en forventet reduktion af brugen

Vælges dette vil der stadig være
mulighed for at have en starttakst på 60,- kr. i byer, som nævnt ovenfor.

Vælges det at ændre starttaksten
fra 24,- kr. til 36,- kr. vil dette dog ikke gælde for de flexture der
bestilles som en del af [adresse]. Starttaksten for flextur-delen af en [adresse]
er 21,- kr. (da den altid bestilles online) og det vil den fortsat være, hvis
kommunen vælger at hæve starttaksten fra 24,- kr. til 36,- kr. Derved vil
ændringen ikke ramme de personer der har langt til nærmeste kollektive
transportmulighed, så længe de får tilbudt og bestiller turen som en del af en
Plustur.

3)
Begge ovenstående tiltag (1 og 2) kan vælges, og den samlede estimeret
årlige besparelse vil så være mellem 400.000,- og 530.000,- kr. pr. år.

Ovenstående ændringer i taksten
for Flextur, vil kunne træde i kraft med 3 måneders varsel. Godkendes ændringen
af Kommunalbestyrelsen på deres møde 18. september – 2019, vil ændringen kunne
træde i kraft pr. 1. januar 2020. Besparelsen vil derved kunne realiseres for
budgetåret 2020 og frem.

Status på [adresse]:

Efter et vellykket pilotforsøg af [adresse] (tidligere kaldet
”Den Samlede Rejse” og ”Flextur i [adresse]”), bliver Plustur nu tilbudt til
alle kommuner i Movias område fra 1. juli – 2019.

**Økonomiske konsekvenser**

Der overføres et underskud fra
Flexturs budget i 2018 på 0,1 mio. kr. til budget 2019 for Flextur. Da udgiften
til Flextur i 2019 forventes at blive ca. 0,4 mio. over budgettet, vil
budgettet for Flextur i 2020 skulle tilføres midler, både til dækning af
overført overforbrug fra 2018 og 2019, der estimeres til samlet at blive 0,5
mio. kr. samt til et eventuel fortsat øget forbrug i 2020.

Da den samlede økonomiske ramme for busdrift og Flextur
bliver påvirket, vil en forøgelse af budgettet for Flextur i 2020 skulle findes
på budgettet for busdriften, hvis der ikke ændres på brugerbetalingen på
Flextur, og besparelsen derved findes ved øget brugerbetaling som samtidig
forventes at reducere brugen af Flextur.

**Trafik- og [adresse]
møde den 25. juni 2019:**

Anbefales.